
DISSERTATIO  CHEMICA 


I 


QUiEDAM 

I 

DE 

FERRO  COMPLECTENS. 


Ferrum  humano  generi  utilissimum  sub  di¬ 
versa  admodum  facie  in  terras  visceribus  de¬ 
litescens  invenitur,  et  ex  venis,  variis  proces¬ 
sibus,  adustione  proesertim  et  fusione  paratur. 
In  hoc  statu  ferrum  crudum  appellatur,  mate¬ 
ria  enim  peregrina  semper  inquinatur,  et  fra¬ 
gile  fit  ex  oxigenio  et  carbonio  quae  continet  ; 
ex  iis  fusione  et  malleo  purgatur,  et  nunc 
ferrum  cusum  audit:  hanc  autem  speciem  nun- 
([uam  ostendit  nisi  incudi  prius  subjectum  ; 

quaedam  sane  ferri  cusi  exempla  nonnimquam 
sese  obtulerunt,  ut  massa  quam  Pallas  in  Sibe- 
ria  reperit,  et  quae  libras  l600  ponderavit.  Hanc 
autem  globum  esse  igneum  e  coelo  demissum 
Dr  Chladni  jure  suspicatus  est ;  et  sane  fer¬ 
rum  ex  altioribus  atmospherae  regionibus  delabi 
posse,  utcunque  mirabili,  non  negandum  est, 
cum  massas  lapideas'  ex  iis  locis  nonnunquam 
decidere  ultra  dubii  aleam  positum  est. 

Ferrum  nativum  dictum  revera  existere.ne- 
o;ant  nunc  chemici  fere  omnes,  nec  magis  con- 
stat  de  formatione  massarum  quae  nativae  dic¬ 
tae  fuere. 

Ferrum  cum  paucis  solummodo  metallis  in 
natura  conjunctum  invenitur,  et  haec  exigua 
copia  adsunt ;  aliis  substantiis  tamen  ut  sul¬ 
phuri,  quo  pyrites  formatur,  carbonio,  et  plum¬ 
bagini,  majori  copiaadnectitur;  cumacidoquo- 
que  arsenico,  sulphurico,  phosphorico,  tung- 
stico,  et  carbonico  subinde  commiscetur ;  et 
oxida  nigra  et  rubra  occurrunt. 


/ 

Variam  ferri  indolem,  ut  in  natura  inveni¬ 
tur  fusius  perpendere  a  nostro  proposito  alie¬ 
num  foret,  quaedam  igitur  de  combinationi- 
bus  ferri  puri  agitare  lubet. 


I 


A 

DE  FERRI  CONJUNCTIONE  CUM  CORPO¬ 
RIBUS  QUiE  COMBURI  POSSUNT. 

Ferrum  cum  hydrogenio  nullam  societa¬ 
tem  inire  verisimile  est. 

Ferrum  cusum  carbonis  fusione  se  facile 
adjungit,  et  hoc  modo  in  chalybem  converti¬ 
tur,  ut  experimenta  Guyton  et  Mackenzie 
instituta  probe  docuerunt.  Hic  enim  ferrum 
molle  cum  adamante;  una  fundendo  chalybem 
formavit. 

\ 

Sulphur  levi  negotio  sese  ferro  adnectit  fu¬ 
sione,  et  hoc  duplici  modo  fieri  potest,  vel 
enim  limatura  ferri  et  sulphur  in  crucibulum 
indita  una  funduntur,  vel  sulphur  ferro  can¬ 
denti  admovetur;  his  modis  sulpburetum  fer¬ 
ri  obtinetur,  quod  sulpburetum  nativum,  vel 
pyritem  martialem  maxime  refert.  Ferrum 

quoque  et  sulphur  sine  caloris  ope  consociari 
possunt,  triturando  nempe  partes  equales  li¬ 
maturarum  ferri  et  sulphuris  simul  cum  debi¬ 
ta  aquae  copia’  ut  in  massam  glutinosam  abe¬ 
ant,  quae  per  paucas  horas  aeri  objecta,  cales-' 
cit,  fatiscit,  et  gas  hydrogenium  emittit,  quo 
aquam  decomponi  patet;  nonnunquam  mix¬ 
turae  ita  incalescunt  ut  flammam  concipiant,  et 
hoc  modo  Lemery  aliquid  volcano  simili  ar¬ 
te  elaboravit. 

Ferrum  cum  phosphoro  fusione  conjungi  pot¬ 
est.  Hoc  fit,  si  limatura  ferri  et  vitreum  phos- 
phoricum  partibus  equalibus  cum  carbonio  vel 
sine  eo  in  crucibulo  funduntur ;  hac  via  phos- 

phoretum  ferri  fragile  paratur. 

♦ 

Ferrum  cum  multis  metallis  unitur  fusione. 
Platina  et  ferrum  crudum  una  liquescunt,  et, 
ut  Gren  commonuit,  substantiam  fuscam  et 
duram  efficiunt.  Ferrum  auro  sese  fficile  fu¬ 
sione  ad  nectit,  et  massa  dura  et  fragilis  enas¬ 
citur  ;  eodem  processu  connubium  cum  argen- 

to  format,  et  si  sequales  utriusqiie  partes  as¬ 
sumptae  fuere,  ductilitas  argenti  parum  muta¬ 
tur.  Hoc  metallum  quoque  cum  arsenico  fu¬ 
sione  coit;  haec  mixtura  coloris  albescentis  est, 
fragilis,  et  ferro  multo  facilius  fundi  potest. 

•  Mixtura  ferri  et  manganesii  parum  nota  est : 
et  hydrargyrus  cum  hoc  metallo  non  adunari 
potest ;  cumnickelo  autem  sese  adjungit,  quod 
quoque  de  cobalto,  antimonio,  cupro,  et  stan¬ 
no  dici  potest;  quo  conjunctio  cum  hoc  me¬ 
tallo  ultimo  facilius  fieret,  stanno  prius  fuso 
superficiem  ferri  bene  detersam  subjicere  ne- 
cesse  erit ;  compositum  inde  ortum  admodum 
utile  est,  et  ferrum  album  dicitur. 

Plumbum  et  ferrum  fusione  non  adunari 
posse  inter  cbemicos  fere  Convenit.  Fouk- 
CROY  affirmat,  si  bsec  duo  metalla  una  fusa 
fuere,  ferrum  plumbi  superficiei  innatare,  sed 
minime  cum  eo  conjungi ;  et  G ren  huic  opi¬ 
nioni  suffragatur.  Haec  duo  metalla  jam  con¬ 
junxi,  cum  unum  prius  fusum  fuit. 

Vismuthun  cum  ferro  mediante  vel  muriate 
ammoni^  vel  borace  conjungere  non  potui. 
Quidam  chemici  haec  metalla  non  coadunari 
posse  opinantur.  Henckel,  Gellert,  et 
Muschenbroeck  hanc  mixturam  descripse- 
runt,  eam  autem  imperfectam  fuisse  consenti¬ 
re  videntur. 

•r 


/ 


I 

I  \ 


DE  MUTATIONIBUS  QUAS  FERRUM  AERI 
ET  AQUJE  OBJECTUM  SUBIT. 

Omnibus  notum  est,  ferrum  aeri  bumido 
expositum  in  rubiginem  facillime  abire.  Alii 
hoc  oxigenio  aeris,  alii  aquae  clecompositae,  et 
alii  acido  carboni co  tribuerunt ;  hoc  autem 
non  ex  uno  vel  altero  horum,  sed  ex  omnibus 
simul  agentibus  pendere  videtur.  Oxigenium, 
nulla  aqua  adjuvante,  ferrum  in  oxidum  riu 
brum  ad  solitam  atmospberae  temperiem  con¬ 
vertere  non  valet.  Etsi  gas  oxigenium  super 
bydrargyrum  detentum  ferri  limaturas  in  oxi¬ 
dum  rubrum  convertere  creditum  est,  hoc  au- 
tem  vapore  aquoso  quem  gas  solutum  tenuit 
fieri  Verisimile  est.  Nec  aqua  sine  ope  hujus 
aurae  ferrum  hoc  modo  permutare  queat  ad  so¬ 
litam  aeris  temperiem ;  cum  enim  ferri  lima¬ 
turae  in  aquam  immersas  aliquandiu  restave- 

rint,  in  oxidum  nigrum  convertuntur,  sed 
nunquam  colorem  rubrum  inducunt,  si  acces¬ 
sus  aeris  atmospherici  sedulo  prsecaveatur. 
Oxidum  ferri  nigrum  modo  humectatum  et 
aeri  objectum  fuerit,  brevi  in  rubrum  conver¬ 
titur,  et  oxidum  viride  ex  ferro  in  acidis  solu- 

* 

to  alkalinis  puris  dejectum,  cum  gase  oxige- 
nio  vel  etiam  cum  aere  atmospherico  agitando, 
in  rubrum  statim  mutatur ;  in  priore  exemplo 
acidum  carbonicum  adest,  sed  non  in  posteri¬ 
ore.  Utrum  hoc  acidum  ad  colorem  rubrum 
formandum  in  oxido  rubigine  dicto  confert, 
noii  certo  statuere  audeo ;  probabile  autem 
est  id  non  adesse,  quoniam  hic  color  sine  eo 
progigni  queat. 

DE  MUTUA  FERPtI  ET  ACIDORUM  ACTIONE. 

Acidum  sulphuricum  concentratimi  actio¬ 
nem  admodum  debilem  in  ferrum  depuratum 

exerit.  Si  netum  ferreum  tenue  et  splendens 
in  phialam  positum  fuerit,  et  acidum  sulpbu- 
ricum  super  id  infunditur,  effervescentia  lenis 
apparet,  superficies  metalli  splendorem  brevi 
amittit,  et  colorem  obscure  cinereum  adipisci¬ 
tur.  Si  acidum  nunc  examini  subjectum  fue- 

s 

rit, '  pauxillum  ferri  adesse  comparebit  ;  solu¬ 
tionem  autem  hujus  quantitatis  ferri  aquae  de¬ 
beri  qu^  in  acido  inest,  ex  eo  patet.  Quod  si 
phiala  in  qua  ferrum  et  acidum  continentur 
accurate  obturata  fuerit,  ne  acidum  humidita- 
tem  ex  aere  -  attraheret,  ex  acido,  mensibus 
etiam  elapsis,  explorato  majorem  ferri  coj)iam 
minime  solvi  patebit.  Cum  igitur  quantitas 
ferri  in  acido  soluti  tam  exigua  est,  ut  vix  de¬ 
cimam  grani  partem  ad  unciam  acidi  adequa- 

ret,  si  acidum  ^-sulphuricum  ex  aqua  omnino 
sejunctum  parari  potuit,  ferrum  ad  commu¬ 
nem  aeris  temperiem  nequaquam  afficeret,  sus¬ 
picarem.  Si  acidum  sulphuricum  concentra- 
tum  super  ferrum  excoquitur,  metallum  oxi- 
genium  ex  acido  adipiscitur,  et  altera  pars  oxi- 
genii,  cum  sulphure  et  calorico  conjuncta,  sub 
forma  gasis  acidi  sulphurosi  aufugit.  Si  aci¬ 
dum  sulphuricum  dilutum  super  ferrum  affu¬ 
sum  fuerit,  actio  vehemens  exoritur,  et  gas 
hydrogenium,  cum  majori  vel  minori  carbonii 
copia  conjunctum,  secundum  ferri  statum  evo- 

I 

lat.  Solutio  citissime  peragitur,  si  ferrum  in 

minutas  moleculas  prius  divisum  fuerit,  aliter, 

*  / 

non  nisi  horis  vel  etiam  diebus  elapsis  perfici¬ 
tur.  Color  solutionis  primum  subviridus  est, 
ad  caruleum  vergens ;  si  autem  per  paucos 
dies  atmosphsei  se  subjecta  fuerit,  color  ex  flavo 
viridis  evadit ;  oxigenium  enim  absorptum 
partem  sulphatis  viridis  in  rubrum  convertit. 
Haec  solutio  nonnunquam  in  crystallos  sponte 

concrescit,  saepe  autem  certo  evaporationis  gra¬ 
du  opus  est,  liquore  frigefacto,  crystalli  rhom- 

boidales,  smaragdum  colore  semiilantes,  cir¬ 
ca  fundum  vasis  pulchre  excrescunt ;  hs  cry¬ 
stalli  oxidum  ferri  nigrum  continent,  quod  ex 
partibus  27  oxigenii  et  73  ferri  constat;  liquor 
supernatans  crystallos  non  proebet,  ferrum  ma¬ 
gis  oxidatum  continet,  secundum  PiiousT  e- 
nim  ex  48  oxigenii  ^et  ex  52  ferri  partibus  for¬ 
matur,  Hi  duo  sulphates  sequentibus  dotibus 
insiouiuntur.  Prior  coloris  viridis,  alcohole 
insolubilis,  crystallos  rhomboidos  format,  nil 
nigri  coloris  acido  gallico  dejicitur,  nec  cae¬ 
rulei,  si  prussiate  ulla  alkalina  pura  tractatur ; 
alkalinis  causticis  dejicitur  colore  profunde  vi¬ 
ridis.  Sulphas  posterior  colore  rubet,  in  cry¬ 
stallos  non  concrescit,  alkalinis  puris,  praeci¬ 
pitatum  aureum  praebet,  acido  gallico  dejectus 
niger  vcl  lividus  est;  et  alkalinis  prussiatis 
puris  caeruleus  color  est ;  si  ferrum  ei  soluto 
adjectum  fuerit,  decomponitur,  quod  cum  sul- 
phate  viridi  non  evenit.  Si  oxidum  ferri  vi¬ 
ride  ei  adjiciatur,  oxidum  rubrum  ex  solu¬ 
tione  dejicitur,  et  hoc  modo  sulphatem  virh 
dem  ex  rubro  nullo  fere  negotio  sejungere 

possumus ;  sequente  modo  hoc  facilius  perfe¬ 
ci.  Sulphas  viridis  depurgandas  in  aqua  fri¬ 
gida  distillata  solvendus  est,  et  cum  hic  pro¬ 
be  solutus  fuerit,  quantitas  oxidi  ferri  viridis 
recens  praeparati  solutioni  adjicienda  est,  mix¬ 
tura  tunc  ter  quater  ne  agitata  spatio  unius  ho- 
rse,  omne  oxidum  rubrum  ex  solutione  detur¬ 
batur,  et  loco  ejus  quantitas  oxidi  nigri  solvi¬ 
tur;  liquor  tunc  quam  primum  percolandus 
est,  et  solutio  in  phiala  bene  obturata  detinen¬ 
da,  ne  oxigenium  ex  aere  eriperet.  Si  solutio 
bene  parata  fuerit,  coloris  fere  expers  est,  vel 
saltem  ex  coeruleo  admodum  dilute  viridis  est. 
Oxidum  ferri  viride  ad  sulphatem  viridem  pu¬ 
rificandum  sequenti  modo  paratur;  quantitas 
crystallorum  sulphatis  viridis  purissimi  in  aqua 
frigida  distillata  solvi  debet,  et  solutione  in 
phialam  infusa,  tantum  potassae  purae  adjicien¬ 
dum  est,  ut  ferrum  dejiciat;  postquam  praeci¬ 
pitatum  ad  imum  subsederit,  liquor  superna¬ 
tans  eftundi  debet,  et  quod  restat  saepius  ablu¬ 
endum  est,  quo  ex  sulpbate  potassae  liberetur; 
dum  haec  fiunt  phiala  sedulo  claudenda  esfi 

aliter  in  oxidum  rubrum  abiret ;  hanc  muta- 

I 

tionem  citissime  obtinere  ex  eo  constat,  quod 
si  oxidum  viride  aeri  objectum  per  paucas  mi¬ 
nutas  agitatum  fuerit,  in  oxidum  rubrum  con¬ 
vertitur  ;  hoc  plane  ex  oxigenio  ,  aeris  absorp- 
to  provenit ;  acidum  carbonicum  ad  hunc  ef¬ 
fectum  minime  conferre  ex  sequenti  experi¬ 
mento  patet.  In  vas  vitreum  quod  gas  oxi- 
genium  purum  continet,  quantitatem  oxidi  vi¬ 
ridis  jam  memorati  immitte,  et  vase  subere  oc¬ 
cluso,  mixturam  agita,  statim  color  viridis  ru¬ 
bro  cedit ;  si  apertura  vasis  infra  aquam  im¬ 
mersa  fuerit,  subere  subducto,  quantitas  aquae 

oxigenio  oxido  viridi  absorpto  aequalis  irru- 

✓ 

it. 

I 

Sulpbas  ferri  qui  in  mercatura  invenitur 
nunquam  purus  est,  cuprum  vel  zincum  vel 
utraque  saepe  continet ;  in  medicina  igitur  non 
usurpari  debet :  quo  sulpbas  ferri  in  usum  me¬ 
dicum  obtineatur,  ferri  netum  purum  minime 
liinaturm  ejus,  in  acido  sulphurico  diluto  sol¬ 
vendum  est. 

Limaturae,  modo  purae  sint,  satis  bene  re¬ 
spondebunt,  ut  autem  vulgo  ex  artificibus  pa¬ 
rantur,  fere  aliis  inquinantur,  et  etiam  magne¬ 
te  non  facile  separari  possunt  ex  aere  vel  cu¬ 
pro  quibus  fere  commiscentur;  etsi  enim  mag¬ 
nes  nullum  imperium  in  haec  metalla  exerceat, 
ita  tamen  ferro  adhaerent  ut  una  cum  eo  ab¬ 
sumantur. 

> 

Pharmacopolae  sulphatem  ferri,  ut  in  phar- 
macopeia  praescriptum  est,  eodem  modo  raro 
praeparant,  eo  enim  ut  in  commercio  inveni¬ 
tur  fere  contenti  sunt.  Notitia  autem  quam 
habemus  affinitatum  quibus  oxida  ferri,  cupri 

et  zinci  pro  acido  sulphurico  pollent,  ad  haec 

) 

duo  metalla  posteriora  amovenda  satis  valet ; 
-et  hoc  duplici  modo  peragi  potest :  imprimis, 
potassae  causticae  quantum  sufficiat  in  solutio¬ 
nem  sulphatis  ferri  viridis  instillandum  est, 
mixtura  tunc  per  paucas  horas  saepius  agitata 
ex  praecipitato  effundenda  est,  vel  quod  meli¬ 
us  est,  si  liquor  percolatus  fuerit,  praecipita¬ 
tum  zinci  et  cupri  restabit,  et  nunc  nil  in  solu- 

tione  praeter  sulphatem  ferri  viridem  inest,  cum 
exigua  sulphatis  potassas  copia,  quae  parvi  om¬ 
nino  momenti  est.  Alia  methodus  qua  hoc 
divortium  fiat,  accuratior  est,  sed  toedii  ple¬ 
nior  ;  perficitur  quantitatem  oxidi  nigri  modo 
jam  tradito  praeparati  ad  solutionem  sulphatis 
viridis  adjiciendo,  mixtura  agitanda  est,  et 
paucis  elapsis  horis  percolanda,  liquor  tunc 
omnino  purus  invenitur,  nec  ullam  oxidum 
ferri  rubrum  continet. 

Usus  sulphatis  ferri  in  medicina  et  in  arti- 
-  bus  late  patet :  ad  acidum  sulphuricum  paran¬ 
dum  adhibitus  est,  ante  via  hujus  acidi  praepa¬ 
randi  in  cubiculis  plumbeis  innotuit;  ad  aci¬ 
dum  quoque  muriaticum  praeparandum  eum 
cum  muriate  sodae  commiscendo  et  postea  di- 
stillationi  subjiciendo  usurpatur  ;  acidum  mu¬ 
riaticum  hoc  modo  paratum  colorem  subfla- 
vum  ex  oxido  ferri  semper  adipiscitur. 

Ope  sulphatis  ferri  quoque  acidum  nitri  cum 
ex  nitrate  potassae  elici  solet.  Color  hujus  sa- 

iis  ex  oxido  rubro  purgati  eximie  virescit,  cry¬ 
stalli  ejus  in  duplici  aquse  pondere  ad  gradum 

V  » 

60  Fahiien.  calefacto  solvuntur,  aeri  objecti 
oxigenium  absorbendo  colorem'  flavum  adipis¬ 
cuntur,  in  aqua  crystallizationis  calore  modico 
admoto  funduntur;  si  calore  intensiori  tor¬ 
quentur  aquam  primum  amittunt,  et  acidum 
decompositum  sub  statu  acidi  sulphurosi  effu¬ 
git,  dum  oxigenium,  ex  acido  abstractum,  me¬ 
tallum  petit  et  oxiduin  rubrum  gignit ;  in  hoc 
processu  acidum  non  ex  toto  depellitur;  si 
enim  massa  rubra  quae  calcinatione  peracta  re¬ 
stat,  lixivio  subjicitur,  liquor  subruber  acris 
saporis  obtinetur,  qui  sulphas  ferri  ruber  est ; 
Fourcroy  eum  sulphatem  ferri  super  oxige- 
natum  appellavit.  Alkalina  pura  ferrum  colo¬ 
ris  aurei  splendentis  ex  hac  solutione  deji¬ 
ciunt  :  Hoc  precipitatum  acido  sulphurico  mu¬ 
riatico  oxi-muriatico  nitritico  et  acetoso  sol¬ 
vitur,  hsec  acida  hoc  oxido  tam  bene  saturari 
possunt,  ut  ad  colores  vegetabilium  mutandos 
non  amplius  valeant.  Effectus  qui  cum  aliis 
acidis  oriuntur  non  expertus  sum. 

Acidum  nitricum  fortiter  concentratum  fer- 
rum  purum  parum  afficere  ex  sequenti  pericu¬ 
lo  patebit. '  Decem  grana  neti  ferri  tenuissimi 
splendentis  et  optime  detersi  in  phialam  exi¬ 
guam  indidi,  deinde  unciam  acidi  nitrici  for¬ 
tioris  affudi ;  nulla  autem  effervescentiae  vel 
mutuas  actionis  signa  in  conspectum  venerunt; 

i 

phialam  tunc  bene  obturatam  in  loco  tenebro¬ 
so  collocavi,  ne  lucis  aditu  acidum  decompo- 
neretur;  mensibus  septem  elapsis,  metallum  so¬ 
litum  splendorem  exhibuit,  metallum  quoque 
lotum  et  siccatum,  ac  cum  primum  in  acidum 
inditum  idem  ponderavit. 

Acidum  nitricum  maxime  dilutum  non  nisi 
post  longum  tempus  ullam  vim  in  ferrum  ex¬ 
ercet  ;  hoc  fortuito  observavi,  solutionem  ni¬ 
tratis  ferri  viridis  ad  minimum  oxidationis  pa¬ 
rare  consilium  fuit;  acido  nitrico  cujus  gravi¬ 
tas  specifica  1.500,  fuit,  quantitatem  aquae, 

'■j 

quae  duodecies  tantum  ponderavit  adjeci ;  ne¬ 
ti  ferrei  delicatissimi  grana  addita  fuere,  et 
phiala  laxe  occlusa  a  pulvere  cavebam,  ex  te- 

nuitate  ferri  id  paucis  horis  solutum  iri  credi¬ 
di  ;  re  autem  die  proximo  scrutata,  nulla  mu¬ 
tatio  obtinuit,  et  ferrum  pristino  splendore  eni¬ 
tebat;  hoc  per  sex  hebdomadas  saepius  per¬ 
scrutatus  sum,  sed  nulla  oxidationis  signa  un¬ 
quam  conspicere  potui ;  quo  autem  certius  sta¬ 
tuerem  utrum  acidum  ullam  ferri  portionem  in 
sinu  recondebat,  parti  hujus  potassa  pura  satu¬ 
ratae  infusum  gallorum  adjeci,  ex  quo  autem 
nullum  praecipitatum  nec  coloris  mutatio  in 
conspectum  venit,  nec  prussias  potassae  ullum 
effectum  edidit.  Reliquam  acidi  partem  in 
duas  portiones  divisi,  et  unam  per  dimidium 
horae  decoquebam,  quo  oxidum  nigrum,  si  ali¬ 
quid  in  solutione  revera  inesset  in  rubrum  con¬ 
verteretur,  ad  alteram  acidum  oxi-muriaticum 
adjeci ;  has  demum  cum  prussiate  potassae  et 
infuso  gallorum  exploravi,  sed  nullum  ne  mi¬ 
nimum  ferri  vestigium  detegi  potuit.  Exitus  . 
hujus  ultimi  experimenti  me  haud  parum  fefel¬ 
lit,  quippe  ferrum  in  acido  nitrico  diluto  facile 
solvi  opinatus  sum ;  de  puritate  acidi  et  ferri 
nullum  dubium  fuit.  Hinc  igitur  exitum  hii- 

jus  experimenti  insperatum  acido  nimis  diluto 
deberi  satis  apparet  Idem  acidum  ac  in  ulti¬ 
mo  experimento  usurpatum  cum  triplo  ponde^ 
ris  aquae  admiscebam,  et  ad  quatuor  hujus  aci¬ 
di  diluti  uncias  sexaginta  grana  ejusdem  ferri 
in  filum  tenuissimum  ducti  adjiciebam  ;  solu¬ 
tio  spatio  unius  horae  peracta  est  sine  caloris 
adjumento,  dum  gas  nitrosum  sese  copiose  ex- 
pediebat  Ex  his  igitur  experimentis,  ferrum 
neque  acido  *  nitrico  concentrato  sine  caloris 
ope,  neque  acido  maxime  diluto,  solvi  collige¬ 
rem. 

*  Acidum  nitricum  cum  ferro  duos  sales  qui¬ 
busdam  dotibus  a' se  mutuo  discrepantes  gig¬ 
nit,  nitratem,  nempe,  viridem,  cum  minima  oxi- 
genii  copia  conjunctum,  et  nitratem  rubrum 
qui  maximam  hujus  copiam  continet.  Omnes 
dotes  quibus  hi  sales  insigniuntur  haud  adhuc 
comprobatae  fuere,  quod  ex  summa  difficultate 
^  qua  nitras  viridis  sub  forma  crystallorum  pa¬ 
ratur,  tribuendum  est ;  et  nitratem  quoque  ru¬ 
brum  nullam  figuram  crystallinam  induere  ve- 


DE  FERRO. 


21 


risimile  est.  Fourcroy  crystallos  nitratis 
ferri  a  Vauquelin  sub  forma  prismatum  qua¬ 
dratorum  paratos  fuisse  affirmat;  colorem  albi¬ 
dum  et  pellucidum  exhibebant,  et  horum  mi¬ 
nutissimi  supra  4  grammts  ponderaverunt. 
Dr  Black  has  crystallos  multo  ante  compa¬ 
ravit.  Nitras  ferri  viridis  dempto  omni  nitra¬ 
te  rubro  nullum  praecipitatum  nigrum  cum  in^ 
fuso  gallorum,  nec  coeruleum  cum  prlissiate 
potassas  edit ;  e  contrario  autem  nitras  ruber 
cum  his  exploratus  praecipitatum  nigerrimum 
et  profunde  coeruleum  praebet.  Fourcroy 
oxida  ferri,  quae  majorem  oxigenii  copiam  con¬ 
tinent,  acido  nitrico  non  solvi  posse  contendit. 
Nullum,  autem,  ut  mihi  videtur,  oxidum  fer¬ 
ri  oxigenio  ditius  est  quam  id  quod  paratur 
oxidum  rubrum  in  acido  oxi-muriatico  soh 
vendo,  et  postea  id  potassa  pura  dejiciendo ; 
quod  tamen  facile  in  hoc  acido  solvitur. 

Inter  acidum  muriaticum  concentratum  et 
ferrum  nulla  actio  obtinet,  si  color  auxilium 
non  porrigit ;  si  autem  acidum  aqua  probe  di- 


DE  FERRO. 


lutum  fuerit,  solutio  facile  peragitur,  quse,  ac¬ 
cessu  aeris  intercluso,  coloris  fere  expers  est, 
et  pellucida,  ferrum  parcissime  oxidatum  con¬ 
tinet  ;  si  solutio  aeri  ambienti  objecta  fuerit, 
oxigenio  absorpto,  colorem  ex  viridi  flaves¬ 
centem  brevi  adipiscitur,  et  in  muriatem  ru¬ 
brum  abit.  Hi  duo  sales  iisdem  dotibus  ac 
sulphates  rubri  et  virides,  mutuo  internoscun¬ 
tur,  et  eodem  modo  separari  queant.  Crystal¬ 
li  ex  muriate  ferri  rubro  non  parari  possunt, 
et  solutio  viridis  eas  difficillime  praebet;  Four- 
CROY  affirmat  crystallos  ex  ea  minime  forma¬ 
ri  posse,  etsi  hoc  cautissime  perficere  aggredi¬ 
mur;  ipse  crystallos  ex  ea  parare  sapius  labora¬ 
vi  cum  eventu  autem  parum  felici :  quare  au¬ 
tem  hoc  non  fieret,  nullam  aliam  rationem  af¬ 
ferre  possum,  nisi  quod  pars  in  muriatem  ru¬ 
brum  conversa,  ne  viridis  in  crystallos  con¬ 
cresceret,  obstabat.  Si  debita  evaporatio  sine 
aditu  aeris  perfeci  potuit,  ut  chrystalli  prodi¬ 
rent,  credidi ;  hoc  consilio  super  exiguas  fer¬ 
ri  portiunculas  in  retortum  inditas,  quantita¬ 
tem  acidi  muriatici  diluti  affudi,  et  collo  retor- 

ti  infra  aquam  immerso  calor  admotus  est; 
prout  acidum  saturatum  est,  sal  ad  parietes 
vasis  sub  forma  crystallorum  translucfentium 
acus  referentium  concrescebat ;  hi  crystalli  in 
aqua  soluti  neque  colorem  coeruleum  cum  prus- 
siate  potassae,  neque  nigrum  cum  gallis  praebu¬ 
erunt. 

Alkalina  fixa  caustica  praecipitatum  ex  coe¬ 
ruleo  albescens  dederunt,  quo  nullum  oxidum 
rubrum  in  solutione  inesse  patet ;  hic  obser-» 
vandum  est  crystallos  muriatis  et  sulphatis 
ferri  ex  oxido  rubro  probe  purgatos,  colorem 
subcoeruleum,  nequaquam  viridem  ostendere, 
si  vel  levissime  viredescunt  sulphatem  rubrum 
vel  muriatem  rubrum  ferri,  vel  potius  oxidum 
ferri  aureum  adesse  statuere  possumus ;  hoc 
enim  oxidum  aureum  cum  coeruleo  viridem 
format,  quem  colorem  sulphas  ferri  in  com¬ 
mercio  usurpatus  ostendit,  et  cum  examini 
subjectus  est,  ex  sulphate  coeruleo  et  aureo 
constare  invenitur. 

Oxi-murias  ferri  oxidum  hujus  metalli  ru¬ 
brum  in  acido  muriatico  solvendo  facile  for¬ 
matur  ;  haec  solutio  colorem  viride  aureum  ex¬ 
hibet,  et  odorem  acidi  oxi-muriatici  emittit ; 
nullae  crystalli  ex  eo  conficiuntur.  Acidum 
oxi-muriaticum  ferrum  non  facile  afficit;  si  hoc 

i 

acidum  super  ferrum  admodum  purum  in  phi- 
.  alam  inditum  affunditur,  et  phiala  occlusa  fue¬ 
rit,  ferrum  per  plures  dies  nullam  mutationem 
subire  videtur,  saltem  ea  pars  quae  infra  acidi 
superficiem  immersa  est  immutata  manet ;  si 
autem  ulla  ferri  portio  supra  acidum  extat, 
brevi  in  massum  coloris  aurei  mutatur,  quae 
oximurias  ferri  est ;  si  phiala  agitatur,  pars  hu¬ 
jus  acido  solvitur  et  hyper  oxi-muriatem  ferri 
format.  Dom.  Chenevix  hunc  salem  ri¬ 
vum  gasis  acidi  oxi-muriatici  per  aquam  trans¬ 
mittendo,  in  qua  oxidum  ferri  rubrum  diffu¬ 
sum  fuerit,  quod  tamen  haud  facile  solvi  po¬ 
tuit,  Hic  sal  sequenti  modo  multo  facilius 
paratur. 


Oxidum  feni  rubrum  cum  acido  muriatico 

prius  saturatum  potassa  pura  praecipitandum 
est,  quod  dejicitur  lavandum  est  donec  aqua 
insipida  maneat,  deindq  tantum  acidi  oxi-mu- 
riatici  adjiciendum  est,  quantum  ad  praecipi¬ 
tatum  solvendum  sat  fuerit ;  solutio  pellucida 
et  coloris  leviter  aurei  erit,  nigerrima  fit  acido 
gallico,  et  profunde  ccerulea  prussiate  potassae, 
calefacta  oxidum  ferri  rubrum  deponit,  odor 
autem  gasis  ox.  mur.  non  sese  prodit  donec 
evaporatio  solutionis  fere  usque  ad  siccitatem 
urgeatur;  haec  solutio  nullas  crystallos  prae¬ 
bet. 

Observavi  hyper-ox.  mur.  ferri  colorem 
egregie  flavam  serico  impertire,  et  color  sapo-  - 
ne  et  aqua  bulliente  multo  majus  vividus  eva¬ 
dit,  alkalina  caustica  modice  diluta  colorem  se¬ 
rici  hoc  modo  tincti  pulchriorem  potius  red¬ 
dunt  quam  imminuunt. 

Acidum  aceticum  ferrum  solvit,  et  solutio 
(ut  Davy  habet)  crys tallas  prismaticos  colo¬ 
ris  viridis  praebet;  quo  acetas  ferri  obtinea- 

tur,  sulphuretutn  ferri  in  acido  acetico  solven¬ 
dum  Dom.  Davy  suadet.  Acetatem  plumbi 
ferro  metallico  decomponendo  hunc  salem  com¬ 
paravi.  Phoenomenon  satis  insigne  quo  hic 
processus  comitatur,  notari  debet.  -  Cum  fer¬ 
rum  in  statu  metallico  ad  solutionem  acetatis 
plumbi  adjectum  est,  novum  consortium  sube¬ 
unt;  paucis  enim  diebus  elapsis  plumbum  sese 
ad  ferrum  adnectit,  et  crystalli  metallicae  splen¬ 
dentes  exinde  pullulant,  quae  arborem  plum¬ 
beum  Ilse MANII  aliquantulum  referunt,  sed 
multo  pulchriores  sunt. 

De  salibus,  qui  ex  ferro  cum  aliis  acidis  con¬ 
juncto  originem  ducunt,  parum  innotuit. 


